BEAUTY:สะท้อนการชะลอตัวของกำไรแล้วโบรกฯแนะซื้อราคาเป้าหมาย 12.00 บาท
BEAUTY:สะท้อนการชะลอตัวของกำไรแล้ว โบรกฯแนะซื้อราคาเป้าหมาย 12.00 บาท
1 มี.ค. 2560

บล.บัวหลวง ระบุในบทวิเคราะห์วันนี้ (1มี.ค.) ว่า บริษัท บิวตี้ คอมมูนิตี้ จำกัด (มหาชน) หรือ BEAUTY รายงานกำไรสุทธิ ไตรมาส4/59 ที่ 178 ล้านบาท เพิ่มขึ้น 36% เทียบช่วงเดียวกันของปีก่อน แต่ลดลง 15% เทียบไตรมาสก่อนหน้า ต่ำกว่าที่เราคาด 5% และต่ำกว่าตลาดคาด 10% จากยอดขายที่ต่ำกว่าคาด มองว่ายอดขายจะยังไม่กลับมาสู่ระดับปกติจนกว่า ไตรมาส 2/60 จากอุปสงค์ในประเทศที่ยังคงอ่อนตัวและนักท่องเที่ยวจีนยังคงลดลง
อย่างไรก็ตามเริ่มเห็นการฟื้นตัวมาบ้างหลังเทศกาลตรุษจีน เชื่อว่าราคาหุ้นที่ปรับตัวลงมากว่า 10% หลังจากที่ปรับลดคำแนะนำลงได้สะท้อนความคาดหวังในการชะลอตัวของกำไรในระยะสั้นไปแล้ว มองว่าเป็นจุดที่น่ากลับเข้าไปลงทุนอีกครั้ง ปรับเพิ่มคำแนะนำจาก ถือ เป็น ซื้อราคาเป้าหมาย 12.00 บาท